Aadhaar Card में कुछ गलती है तो फ्री में ऐसे कराएं ठीक, जानिए- ये आसान तरीका
आधार कार्ड (Aadhaar Card) एक ऐसा दस्तावेज है, जो वर्तमान समय में हर भारतीय नागरिक के लिए बहुत जरूरी है। आधार कार्ड को यूनिक आइडेंटिफिकेशन अथॉरिटी ऑफ इंडिया (UIDAI) नाम की संस्था जारी करती है।
नई दिल्ली: आधार कार्ड (Aadhaar Card) एक ऐसा दस्तावेज है, जो वर्तमान समय में हर भारतीय नागरिक के लिए बहुत जरूरी है। आधार कार्ड को यूनिक आइडेंटिफिकेशन अथॉरिटी ऑफ इंडिया (UIDAI) जारी करती है। आधार कार्ड में धारक का नाम, पता, जन्मतिथि, जेंडर और बायोमेट्रिक आदि जानकारियां होती है। यही नहीं, आधार कार्ड धारक की ई-मेल आईडी और मोबाइल नंबर भी इसमें जोड़ा जाता है।ऐसे में अगर आधार कार्ड में धारक की कोई जानकारी किसी कारण से गलत दर्ज हो गई है या फिर आधार कार्ड धारक ने अपने रहने का स्थान बदला है और उसका पता बदल गया है, तो धारक को अपनी जानकारी सही या अपडेट करानी होती है। इसी को ध्यान में रखते हुए UIDAI ने आधार कार्ड धारक को अपना नाम, पता, जन्मतिथि, ई-मेल आईडी, मोबाइल नंबर, जेंडर और बायोमेट्रिक तक अपडेट कराने की सुविधा दी है।UIDAI दो तरह से जानकारी अपडेट करने की सुविधा देता है, ऑनलाइन और ऑफलाइन। ऑफलाइन में आपको आधार कार्ड केंद्र जाना होता है या फिर बैंक और पोस्ट ऑफिस में भी कुछ जानकारी अपडेट होती है। ऑनलाइन तरीके से आप नाम, पता, जन्मतिथि और जेंडर (लिंग) की जानकारी अपडेट कर सकते हैं जबकि ई-मेल आईडी, मोबाइल नंबर और बायोमेट्रिक के लिए आपको आधार कार्ड केंद्र जाना पड़ेगा।इनमें से ऑनलाइन तरीके से अपडेट होने वाली जानकारियों, जैसे- नाम, पता, जन्मतिथि और जेंडर के लिए कोई फीस नहीं देनी होती है। आप घर बैठे https://ssup.uidai.gov.in/ssup/  पर क्लिक करके इन जानकारियों को अपडेट कर सकते हैं। यह बिल्कुल फ्री है, इसके लिए आपको कोई फीस नहीं देनी होती है। हालांकि, कुछ कामों के लिए आपको फीस देनी पड़ती है। जब आप बैंक जाकर मोबाइल नंबर, ई-मेल आईडी, बायोमेट्रिक और फोटोग्राफ को अपडेट कराते हैं तो आपको 50 रुपये का भुगतान करना होता है। इन जानकारियों को आप पोस्ट ऑफिस और आधार सेवा केंद्र जाकर भी अपडेट करा सकते हैं, यहां भी आपको फीस देनी होती है।अब अगर आप आधार सेवा केंद्र जाकर जानकारी अपडेट कराना चुनते हैं और लंबी लाइनों में नहीं लगना चाहते तो आप फ्री में ऑनलाइन अपॉइंटमेंट ले सकते हैं और अपने निर्धारित समय पर जाकर आसानी से अपनी जानकारी अपडेट करा सकते हैं।